चांद पूरा नहीं था, मगर फिर भी उसकी रोशनी थी थोड़ी-बहुत। मैंने देखा कि महिला ने लाल रंग के कपड़े पहने हुए हैं और बहुत सारे गहने भी। इससे पहले कि मैं कुछ कर पाता या सोच पाता- उस महिला ने कहा- चुक समाना कने चल। मेरी जान में जान आई और लगा कि कोई महिला ही है, शायद आसपास रहती हो। मैंने अपना बैग उठाया औऱ टॉर्च ढूंढने लगा। महिला ने कहा- टार्चा री नी जरूरत, तारे लगिरे। नैरुआ ता नी होइरा? (टॉर्च की जरूरत नहीं है, तारे हैं आसमान में। आंख में कोई समस्या तो नहीं जो कुछ दिख नहीं रहा?)